Stockfleths

Stockfleths er en kjede kaffebarer og spesialforretninger for kaffe og te med 11 utsalgssteder i Oslo, Ski, Sandvika og Fornebu. Selskapet har historie tilbake til 1895, da navnet var «Den danske kaffeforretning». Astri Stockfleth overtok driften i 1913, og navnet ble endret til Astri Stockfleth i løpet av 1930-årene. Da bedriften ble omdannet til aksjeselskap i 1973 fikk den navnet Stockfleths AS kaffe og te.

Baristaer med tilknytning til Stockfleths har gjentatte ganger markert seg i konkurranser nasjonalt og internasjonalt og troféer fra pallplasseringer i NM i Baristakunst fra 2001 til 2008 er utstilt i kjedens forretning i Lille Grensen. Tim Wendelboe har bakgrunn fra Stockfleths.

Stockfleths eies delvis av NorgesGruppen som også eier deler av den konkurrerende kaffebarkjeden Kaffebrenneriet.

Eksterne lenker 
 

Norske detaljistselskaper
Etableringer i 1895
NorgesGruppen